
Αρκαλοχώρι, 31/ 08 /2026
Προς: ΜΜΕ
ΔΕΛΤΙΟ ΤΥΠΟΥ

«Έμμελον»: Μουσικό αφιέρωμα στον Μάνο Ελευθερίου -Στην Πλατεία Ελευθερίας στο Καστέλλι, την Τετάρτη 2 Σεπτεμβρίου 2026, στις 21:00
             
Μια ξεχωριστή μουσική βραδιά, αφιερωμένη στον κορυφαίο ποιητή και στιχουργό Μάνο Ελευθερίου, παρουσιάζει στην Πλατεία Ελευθερίας στο Καστέλλι του Δήμου Μινώα Πεδιάδας, το συγκρότημα έντεχνης ελληνικής μουσικής «Έμμελον», την Τετάρτη 2 Σεπτεμβρίου 2026, στις 21:00.

Το μουσικό αφιέρωμα στον σπουδαίο δημιουργό περιλαμβάνει πολλά γνωστά και αγαπημένα τραγούδια, σε μουσική κορυφαίων Ελλήνων συνθετών, όπως ο Μάνος Χατζιδάκις, ο Μίκης Θεοδωράκης, ο Γιάννης Σπανός, ο Σταύρος Κουγιουμτζής και άλλοι σημαντικοί δημιουργοί.

Το κοινό θα έχει την ευκαιρία να  να ταξιδέψει στην καλλιτεχνική διαδρομή του αξέχαστου Μάνου Ελευθερίου, με την μουσική παράσταση να περιλαμβάνει παράλληλα αναφορές στη ζωή και το έργο του  ποιητή αλλά και στην γενικότερη προσφορά του στα γράμματα και στον ελληνικό πολιτισμό.

Τα τραγούδια ερμηνεύουν η Μαρίνα Μανωλάκου και ο Γιάννης Κασσωτάκης, ενώ τη μουσική επιμέλεια έχει ο Λευτέρης Μαυρομμάτης.

Ο Δήμος Μινώα Πεδιάδας προσκαλεί τους δημότες και τους επισκέπτες της περιοχής σε μια βραδιά γεμάτη ποίηση, μουσική και αγαπημένα τραγούδια, σε ένα αφιέρωμα σε έναν από τους σημαντικότερους Έλληνες ποιητές και στιχουργούς


ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

